Z A P I S N I K


s  2. sjednice Vijeća mjesnog odbora Gornje Vrapče, održane  06. srpnja 2021.                                                                                                                                                                                                                                                                                                                                                                                                                                                               u prostorijama  MO Gornje Vrapče.

NAZOČNI ČLANOVI VIJEĆA: Anđelko Vučenik, Vlatka Makarun, Tanja Djaković, Ivan Lalić, Karlo Mandarić i Denis Šola.

NENAZOČNI ČLANOVI VIJEĆA: Vinko Lalek

Predsjedava: Anđelko Vučenik, predsjednik Vijeća MO.

Zapisničarka: Vlatka Makarun

Na početak sjednice, bez prethodne najave, sa željom prisustvuje sjednici mjesnog odbora, došao je Martin Jelavić. Predsjednik ga je upoznao s pravilnikom o radu mjesnog odbora  te upozorio da sljedeći put kada želi slušati sjednicu postupi sukladno pravilniku. Zatražio je da se vijećnici izjasne  s prijedlogom da  unatoč nenajave prisustvuje sjednici, što su oni i učinili te se složili da ostane na sjednici. 

Predsjednik naglašava da su na službenu adresu elektroničke pošte mjesnog odbora, tijekom mirovanja od tri mjeseca, pristigli zahtjevi građana te predlaže da se zbog što bržeg rješavanja njihovih problema oni uvrste u prvu točku dnevnog reda, vijećnici prihvaćaju prijedlog jednoglasno.

Konstatirao je da je na sjednici vijeća  nazočno 6 od ukupno 7  članova, što znači da Vijeće može pravovaljano  donositi odluke te otvara 2. sjednicu Vijeća mjesnog odbora sa sljedećim dnevnim redom:
 

DNEVNI RED


1. Zaključci na temelju zahtjeva građana
2. Raspored dežurstva članova Vijeća u Mjesnom odboru
3. Dopis Gradskog ureda – postava uzdignute plohe u Vrapčanskoj ulici - očitovanje
4. Realizacija Plana komunalnih aktivnosti Gradske četvrti u 2021.
5. Razno 
                 

Nakon jednoglasnog usvajanja Dnevnog reda, pristupilo se rješavanju 1. točke.

					    ODLUKE


Točka 1.1.

Vijeću mjesnog odbora putem e-pošte  obratila se građanka Ana Bruketa sa zahtjevom  o korekciji nove signalizacije prometa  u ulicama Vrapčanska (OŠ D. Tadijanović) i Perjavica kao i neispravnom šahtu u parku Lujze Janović. 
Vijeće donosi:
 
ZAKLJUČAK

Budući da se navedene primjedbe ne nalaze na teritoriju ovog mjesnog odbora,  odbor nema nadležnost daljnjeg postupanja.


Točka 1.2.

Zahtjevom za saniranjem šahta u Močvarskoj ulici 13, obratio se građanin  Nikola Prišlin, navodeći da se uslijed začepljenja stvara jezero koje poplavljuje njegovo dvorište. 

ZAKLJUČAK

Zadužuje se predsjednik A. Vučenik i vijećnik I. Lalić da izađu na teren i utvrde stvarno stanje te postupe po viđenju. 

Točka 1.3..

Vijeću mjesnog odbora obratio se Rajko Pavlic, vlasnik parcele u Močvarskoj ulici navodeći da put do njegove parcele nije ucrtan zemljišnoj knjizi te mu je onemogućen dolazak na njegov privatni posjed. 
Vijeće donosi  

     ZAKLJUČAK


Zadužuje se predsjednik A. Vučenik i vijećnik I. Lalić da izađu na teren i utvrde stvarno stanje. Također će se zatražiti od nadležnih osoba u GČ Podsused Vrapče da provjere stanje u zemljišnim knjigama.

Točka 1. 4.

Upitom o dinamici komunalnih aktivnosti na području mjesnog odbora obratio se Hrvatski telekom koji gradi optičku mrežu s željom da se njihovi radovi uklope izvođenje MKA i time se ubrza izgradnja i trajanje građevinskih radova. 

ZAKLJUČAK

Zadužuje se predsjednik da se putem GČ Podsused Vrapče informira o dinamici izvođenja radova.

Točka 1.5.

Upitom o mogućnosti postavljanja prometnog ogledala na spoju ulice Letinčićeva i Horvatnica obratila se građanka Kristina Haramina. 
Vijeće donosi:

ZAKLJUČAK

Zahtjev će se uputiti nadležnim institucijama da izvrše procjenu postavljanja prometnog ogledala.

Točka 1.6.


Upitom o mogućnosti postavljanja  crvene zebre  na spoju Vrapčanske  ulice i Majdakove ulice obratila se građanka Tanja Kukolja. 
Vijeće donosi:

ZAKLJUČAK

[bookmark: _GoBack]Zahtjev će se uputiti nadležnim institucijama da izvrše procjenu traženog.


Točka 2.
Predsjednik A.Vučenik je pročitao prijedlog dežurstva vijećnika u mjesnom odboru u narednom razdoblju s terminom, četvrtak od 18 sati do 20 sati.
Prihvaća se predloženi raspored dežurstva vijeća mjesnog odbora G. Vrapče.


Točka 3.

Vijeće mjesnog odbora putem GČ Podsused Vrapče zaprimilo je dopis Gradskog ureda za prostorno uređenje, izgradnju grada, graditeljstvo, komunalne poslove i promet dopis:  KLASA:340-08/21-002/313, UR. BROJ: 251-13-41-1/005-21-3 od 23.03.2021. o postavljanju uzdignute plohe za smirenje prometa na spoju ulica Vrapčanske i Vijugave ulice.
Vijeće donosi sljedeći 

ZAKLJUČAK

Zadužuju se predsjednik A. Vučenik i vijećnik Karlo Mandarić da prikupe mišljenja mještana.

Točka 4.

Vijeće mjesnog odbora prihvaća predloženi Plan komunalnih aktivnosti Gradske četvrti u 2021 godini.

Točka 5
Pod točkom razno vijećnica Tanja Djaković je postavila pitanje, zanimalo ju je korištenje prostora mjesnog odbora, predsjednik joj je odgovorio o načinu dodjele prostora, a dopredsjednica V. Makarun o kriterijima dodjele prostora korisnicima. Dodjela prostora se provodi svake godine, a provodi ju tročlana komisija. 


Sjednica je završila u 20 sati i 30 minuta.

KLASA: 026-02/21-002/1107
URBROJ: 251-06-11-13-21-2
Zagreb, 6. srpnja 2021.




Predsjednik
Vijeća Mjesnog odbora
  Anđelko Vučenik, v.r.



